CELEX: 62022CN0035
Language: sl
Date: 2022-01-17 00:00:00
Title: Zadeva C-35/22: Predlog za sprejetje predhodne odločbe, ki ga je vložilo Audiencia Provincial de Málaga (Španija) 17. januarja 2022 – CAJASUR Banco S.A./JO in IM

25.4.2022   
            
            
               SL
            
            
               Uradni list Evropske unije
            
            
               C 171/16
            
         
      Predlog za sprejetje predhodne odločbe, ki ga je vložilo Audiencia Provincial de Málaga (Španija) 17. januarja 2022 – CAJASUR Banco S.A./JO in IM
      (Zadeva C-35/22)
      (2022/C 171/20)
      Jezik postopka: španščina
      
         Predložitveno sodišče
      
      Audiencia Provincial de Málaga
      
         Stranke v postopku v glavni stvari
      
      
         Pritožnica: CAJASUR Banco S.A.
      
         Nasprotni stranki: JO in IM
      
         Vprašanji za predhodno odločanje
      
      
                  1.
               
               
                  Ali je v nasprotju s pravico do učinkovitega pravnega sredstva in členom 47 Listine Evropske unije o temeljnih pravicah, če se od potrošnika zahteva, da pred sodnim postopkom zunajsodno zahteva vračilo zneskov, zato da zaradi ugotovitve ničnosti določenega splošnega pogodbenega pogoja, ker je nepošteno, nastanejo vsi učinki popolne odškodnine (vključno s stroški sodnega postopka), povezani s to ničnostjo, na podlagi člena 6(1) Direktive Sveta 93/13/EGS z dne 5. aprila 1993 o nepoštenih pogojih v potrošniških pogodbah (1)?
               
            
                  2.
               
               
                  Ali je v skladu s pravico do popolne odškodnine in učinkovitostjo prava Unije ter člena 6(1) te direktive, da se določi naložitev stroškov (vključno s sodnimi stroški) glede na to, ali je potrošnik predhodno zunajsodno zahteval vračilo zneskov od finančne institucije zaradi odprave navedenega določila?
               
            
         (1)  UL 1993, L 95, str. 29.